Doložka vybraných vplyvov


	1. Základné údaje

	Názov materiálu

	Zákon, ktorým sa mení a dopĺňa zákon č. 39/2015 Z. z. o poisťovníctve  a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov.


	Predkladateľ (a spolupredkladateľ)

	Ministerstvo financií Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

Smernica Európskeho parlamentu a Rady (EÚ) 2025/2 z 27. novembra 2024, ktorou sa mení smernica 2009/138/ES, pokiaľ ide o proporcionalitu, kvalitu dohľadu, predkladanie informácií, opatrenia týkajúce sa dlhodobých záruk, makroprudenciálne nástroje, riziká ohrozujúce udržateľnosť a dohľad nad skupinou a cezhraničný dohľad, a ktorou sa menia smernice 2002/87/ES a 2013/34/EÚ (Ú. v. EÚ L, 2025/2, 8.1.2025) (ďalej len „smernica (EÚ) 2025/2“).


	Termín začiatku a ukončenia PPK
	22.04.2026 – 30.04.2026

	Predpokladaný termín predloženia na pripomienkové konanie
	
jún 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	august 2026

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

· nedostatočná integrácia klimatických a enviromentálnych rizík do činnosti poisťovní
· obmedzené zohľadnenie dlhodobého charakteru poisťovacej činnosti v kapitálových požiadavkách
· neprimerané regulačné zaťaženie malých a menej zložitých spoločností
· nízka flexibilita pri uplatňovaní opatrení proporcionality pre poisťovne mimo kategórie malých a menej zložitých spoločností
· nedostatočné zohľadnenie makroprudenciálnych rizík v činnosti poisťovní 
· obmedzené právomoci orgánov dohľadu pri cezhraničných činnostiach poisťovacích skupín vrátane potreby zvýšenie výmeny informácií medzi nimi
· nedostatočné kompetencie orgánu dohľadu vo vzťahu k poisťovniam mimo EÚ
· potreba podrobnejšieho riešenia plánu riadenia likvidity 
· nedostatočná úprava likvidačných procesov poisťovní

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

· transpozícia smernice (EÚ) 2025/2 
· zavedenie novej skupiny subjektov, tzv. malých a menej zložitých spoločností, na ktoré by sa  vzťahovala zásady proporcionality, čo im umožní znížiť z ich pohľadu zbytočné nadmerné administratívne zaťaženie
· zvýšenie podpory dlhodobých investícií poisťovní, čím by sa umožnilo viac investícií prostredníctvom kapitálového trhu v súlade s cieľmi Únie úspor a investícií (SIU - Savings and investments union)
· vypracovávanie plánov udržateľnosti na podporu udržateľného financovania, ktorým sa financovanie nasmeruje viac do investícií, ktoré znižujú expozíciu voči klimatickým a enviromentálnym rizikám
· zavedenie povinnosti pre poisťovne, ktoré majú významnú expozíciu voči rizikám spojených so zmenou klímy vypracovávať analýzy vplyvu dlhodobých scenárov rizika spojených so zmenou klímy na ich poisťovaciu činnosť  
· zlepšenie cezhraničnej spolupráce medzi orgánmi dohľadov za účelom lepšej identifikácie, monitorovania a analýzy možných rizík ohrozujúcich stabilitu finančného systému
· zavedenie nových makroprudenciálnych opatrení
· podrobnejšia úpravy postupu likvidácie poisťovní pri ich zániku

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Poisťovne a zaisťovne: 9 subjektov
Pobočky poisťovní z iného členského štátu a pobočky zaisťovní z iného členského štátu: 16 subjektov


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Alternatíva č. 0
Zachovanie doterajšej právnej úpravy
Netransponovanie smernice (EÚ) 2025/2 do právneho poriadku Slovenskej republiky by mohlo byť Európskou komisiou považované za nesplnenie povinností vyplývajúcich Slovenskej republiky z primárneho práva Európskej únie (Zmluva o Európskej únii a Zmluva o fungovaní Európskej únie) a následne by Európska komisia na základe článku 258 Zmluvy o fungovaní Európskej únie mohla predložiť toto svoje zistenie Súdnemu dvoru Európskej únie v rámci tzv. infringement proceeding.

Alternatíva č.1
Prijatie navrhovanej právnej úpravy
Splnenie záväzkov Slovenskej republiky vyplývajúcich z harmonizácie práva v rámci Európskej únie, ktorými sa zabezpečí lepšie uplatňovanie zásad proporcionality, makroprudenciálnych nástrojov, kvality dohľadu a predkladania informácií. Odstránenie infringementu INFR(2023)2077 z dôvodu nesplnenia povinností vyplývajúcich zo smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) (prepracované znenie) (Ú. v. EÚ L 335, 17.12.2009) v platnom znení.


	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


· Opatrenie, ktorým sa mení a dopĺňa opatrenie Národnej banky Slovenska z 29. marca 2022 č. 1/2022 o predkladaní výkazov pobočkou zahraničnej poisťovne a pobočkou zahraničnej zaisťovne. 
· Opatrenie, ktorým sa mení a dopĺňa opatrenie Národnej banky Slovenska zo 7. októbra 2025 č. 7/2025, ktorým sa ustanovuje spôsob preukazovania splnenia podmienok na udelenie povolenia na vykonávanie poisťovacej činnosti a na udelenie povolenia na vykonávanie zaisťovacej činnosti pre subjekty, na ktoré sa nebude uplatňovať osobitný režim.
· Opatrenie Národnej banky Slovenska o predpokladanej miere nákladov na držbu použiteľných vlastných zdrojov a absolútne spodnej hranici minimálnej kapitálovej požiadavky na solventnosť pre poisťovne, na ktoré sa neuplatňuje osobitný režim, a pre zaisťovne, pobočky zahraničných poisťovní a pobočky zahraničných zaisťovní.


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Do 31. decembra 2027 sa posúdi fungovanie právnej úpravy z hľadiska zabezpečenia rovnakých podmienok medzi finančnými konglomerátmi, preskúma sa najmä jednotné uplatňovanie pravidiel kapitálovej primeranosti s prihliadnutím na prudenciálne zaobchádzanie medzi finančnými sektormi a účinnosť dohľadových procesov medzi jednotlivými orgánmi dohľadu.
Do 31. januára 2028 dôjde k preskúmaniu požiadavky na opodstatnenosť oddelenia životného a neživotného poistenia. Posúdia sa najmä účinky zachovania a potenciálne účinky zrušenia zloženého zákazu, pokiaľ ide o ochranu poistníkov, potenciálne krížové dotácie medzi činnosťami v oblasti životného a neživotného poistenia, efektívnosť trhu a konkurencieschopnosť.
Do 31. januára 2030 sa preskúmajú účinky uplatňovania kritérií na identifikáciu malých a menej zložitých spoločností a kritérií na identifikáciu malých a menej zložitých skupín, s dôrazom na ciele ochrany poistníkov, finančnej stability a rovnakých podmienok. 


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☒	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Okrem vplyvov na podnikateľské prostredie, ktoré sú kvantifikované priamo v analýze vplyvov na podnikateľské prostredie je možné predpokladať, že navrhovaná právna úprava môže mať ešte negatívny vplyv aj na administratívnu záťaž zahraničných poisťovní, zahraničných zaisťovní, pobočiek zahraničných poisťovní a pobočiek zahraničných zaisťovní, ako aj tzv. malých a menej zložitých spoločností. Túto záťaž však nie je momentálne možné vyčísliť, vzhľadom na to, že na území Slovenskej republiky nepôsobil a ani v súčasnosti nepôsobí žiadny takýto subjekt. 

Pozitívne vplyvy na podnikateľské prostredie vychádzajú z princípu proporcionality vo vzťahu k poisťovniam alebo zaisťovniam, ktoré môžu byť klasifikované ako malé a menej zložité spoločnosti, ako aj pri poisťovniach alebo zaisťovniach, ktoré nie sú klasifikované ako malé a menej zložité spoločnosti, ale v niektorých zákonom stanovených oblastiach by mohli so súhlasom Národnej banky Slovenska používať opatrenia v oblasti proporcionality. V súčasnosti však nie je možné exaktne vyčísliť tento vplyv nakoľko v súčasnosti takéto poisťovne a zaisťovne na území Slovenskej republiky nepôsobia a nie je možné ani odhadnúť koľko z nich bude spĺňať zákonom stanovené kritériá proporcionality a zároveň požiada Národnú banku Slovenska o túto možnosť. 


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Ing. Daša Kučerová – oddelenie poisťovníctva 
dasa.kucerova@mfsr.sk, tel. 02/5958 2543


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Údaje Národnej banky Slovenska o počte subjektov, na ktoré sa navrhovaná právna úprava vzťahuje.
Odhad predkladateľa o výške nákladov, ktoré môžu vzniknúť v súvislosti s prijatím návrhu zákona. 


	13. Stanovisko Komisie na posudzovanie vybraných vplyvov z PPK č. 055/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

STANOVISKO KOMISIE 
(PREDBEŽNÉ PRIPOMIENKOVÉ KONANIE)
K MATERIÁLU

NÁVRH ZÁKONA, KTORÝM SA MENÍ A DOPĹŇA ZÁKON Č. 39/2015 Z. Z. O POISŤOVNÍCTVE  
A O ZMENE A DOPLNENÍ NIEKTORÝCH ZÁKONOV V ZNENÍ NESKORŠÍCH PREDPISOV A KTORÝM SA MENÍ A DOPĹŇA ZÁKON Č. 566/2001 Z. Z. O CENNÝCH PAPIEROCH A INVESTIČNÝCH SLUŽBÁCH A O ZMENE A DOPLNENÍ NIEKTORÝCH ZÁKONOV (ZÁKON O CENNÝCH PAPIEROCH) V ZNENÍ NESKORŠÍCH PREDPISOV 

I. Úvod: Ministerstvo financií Slovenskej republiky dňa 21. apríla 2026 predložilo na predbežné pripomienkové konanie materiál: „Návrh zákona, ktorým sa mení a dopĺňa zákon č. 39/2015 Z. z. o poisťovníctve  a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 566/2001 Z. z. 
o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov“. Materiál predpokladá pozitívno-negatívne vplyvy na podnikateľské prostredie.

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada v doložke vybraných vplyvov dopracovať bod 2. Definovanie problému, bod 3. Ciele a výsledný stav a bod. 5. Preskúmanie účelnosti.
Odôvodnenie: V definovaní problémov chýba explicitné pomenovanie ďalších významných okruhov, ktoré sú z materiálu zjavné: cezhraničný dohľad, informačné toky medzi orgánmi dohľadu, priame kompetencie voči zahraničným pobočkám, potreba plánu riadenia rizika likvidity a likvidačné mechanizmy. Inými slovami, doložka pomenúva jadro, ale nie celý problémový rámec, ktorý novela fakticky rieši.
Bod 3 je vecne správny, ale metodicky mieša ciele, nástroje a všeobecné politické ambície. Napríklad „transpozícia smernice“ je formálny cieľ, zatiaľ čo „podpora udržateľného financovania“ alebo „zavedenie nových makroprudenciálnych opatrení“ sú už obsahové výsledky. Chýba tiež konkretizácia výsledného stavu v podobe jasných výstupov: napríklad zavedenie novej kategórie subjektov, povinnosť klimatických scenárov, plánov udržateľnosti alebo nového rámca cezhraničnej spolupráce.
Preskúmanie účelnosti síce uvádza tri budúce revízne termíny: do 31. decembra 2027 pre rovnaké podmienky medzi finančnými konglomerátmi a dohľadové procesy, do 31. januára 2028 pre opodstatnenosť oddelenia životného a neživotného poistenia a do 31. januára 2030 pre účinky kritérií malých a menej zložitých spoločností a skupín. To sú relevantné témy, ale ide len o vybraný výsek materiálu. Nehodnotí sa tu napríklad fungovanie povinností v oblasti klimatických scenárov, plánov udržateľnosti, makroprudenciálnych požiadaviek, plánu likvidity, rozšírených právomocí dohľadu či výmena informácií pri cezhraničných činnostiach. Preto preskúmanie účelnosti nepokrýva celý materiál, ale len jeho časť. Z pohľadu Jednotnej metodiky na posudzovanie vybraných vplyvov je to nedostatočné.
Vyhodnotenie Ministerstva financií SR 
Pripomienky k bodu 2 a 3 boli akceptované doplnením požadovaných okruhov do doložky vybraných vplyvov. Pripomienka k bodu 5 nebola akceptovaná. V doložke vybraných vplyvov uvedené okruhy preskúmania účelnosti považujeme za dostatočné, nakoľko vychádzajú z požiadaviek na preskúmanie stanovených Európskou komisiou, ktorá tieto preskúmania vypracováva na európskej úrovni prostredníctvom „IMPACT ASSESSMENT REPORT“ z podkladov a analýz poskytnutých Európskym orgánom dohľadu pre poisťovníctvo a dôchodkové poistenie zamestancov.

K vplyvom na podnikateľské prostredie
Komisia žiada predkladateľa o dopracovanie Analýzy vplyvov na podnikateľské prostredie vrátane kalkulačky nákladov podnikateľského prostredia.
Odôvodnenie: V analýze vplyvov absentujú doplňujúce informácie k spôsobu výpočtu vplyvov jednotlivých regulácií ako napr. zdroj počtu subjektov, dôvod rozdielnych kategórií subjektov ale rovnaký počet subjektov, spôsob určenia počtu pracovných dní na vykonanie jednotlivých regulácii, detailnejší popis dôvodu vzniku nákladov na vypracovanie analýz rizík, scenárov, správ, evidencie a dôvod zvolenej frekvencie plnenia povinnosti pri reguláciách č. 6, 7, 8 a 11. Komisia zároveň odporúča predkladateľovi verifikovať použité vstupné údaje a kvantifikácie s relevantnými zástupcami sektora, najmä so Slovenskou asociáciou poisťovní. Do analýzy časti 3.2. je potrebné doplniť hlavné témy, pripomienky a závery z konzultácií z dňa 4.12.2025.  Pozitívne vplyvy uvedené v časti 3.4 Komisia navrhuje presunúť do časti 3.1 alebo doplniť riadne zdôvodnenie nemožnosti ich kvantifikácie, keďže podľa Jednotnej metodiky na posudzovanie vybraných vplyvov majú byť identifikované vplyvy na podnikateľské prostredie, vrátane pozitívnych, popísané a pokiaľ je to možné aj kvantifikované. Zároveň z dôvodovej správy a vlastného materiálu vyplývajú ďalšie nové alebo zmenené povinnosti s vplyvom na podnikateľské prostredie, ku ktorým absentuje ich zachytenie alebo prepojenie v Analýze vplyvov na podnikateľské prostredie a ktoré je potrebné doplniť do analýzy:
· K bodu 8  [§ 7 ods. 3, § 9 ods. 3 a § 168 ods. 4 písm. f)] – vypustenie duplicitného ustanovenia,
· K bodu 31 [§ 23 ods. 12 a 13] – dopĺňajú sa podmienky, na ktoré musí poisťovňa, zaisťovňa, pobočky zahraničnej poisťovne a pobočka zahraničnej zaisťovne prihliadať pri obsadzovaní svojich kľúčových funkcií,
· K bodom 32 až 37 [§ 24 ods. 2 až 7] - dohliadaný subjekt je povinný mať zabezpečený „Fit & Proper“ stav personálu,
· K bodom 45, 47 až 49 [§ 26 ods. 1, ods. 5, ods. 8, ods. 11 až 17] – povinnosť zahrnúť makroprudenciálne hľadiská a analýzy,
· K bodu 46 [§ 26 ods. 3 a 4] - povinnosť pobočky zahraničnej poisťovne, resp. zahraničnej zaisťovne zohľadniť pri vlastnom posúdení rizika a solventnosti riziká spojené so svojimi disponibilnými aktívami,
· K bodom 60 až 62 [§ 49 ods. 2, § 49a až 49c] - upravuje sa spôsob výpočtu základnej kapitálovej požiadavky na solventnosť a mechanizmus symetrickej úpravy v podmodule akciového rizika,
· K bodu 63 [§ 52] – umožnenie poisťovniam alebo zaisťovniam vypočítať kapitálovú požiadavku pre nevýznamné riziká podľa štandardného vzorca so zjednodušeným postupom,
· K bodom 64 až 66 [§ 54 ods. 8, § 59 ods. 5 a 6 a § 64 ods. 10 až 12] - povinnosť pre poisťovne a zaisťovne poskytovať informácie o kapitálovej požiadavke na solventnosť,
· K bodu 69 [§ 70 ods. 3] - povinnosť využívať na uzatváranie poistných zmlúv len registrované osoby,
· K bodom 71 až 74 [§ 70a ods. 1 písm. c), § 70a ods. 2 až 4] – úprava parametrov investovateľného poistenia pri produktoch IŽP,
· K bodu 79 [§ 74 ods. 3] – vypustenie povinnosti oznámiť výšku pohľadávok NBS na jej žiadosť,
· K bodom 84 a 85 [§ 77 ods. 2 písm. b) a c)] - povinnosť preukázať vhodnosť právneho nástupcu poisťovne,
· K bodu 94 [§ 77 ods. 22] - dopĺňa sa informačná povinnosť vo vzťahu ku klientom poisťovne,
· K bodom 97, 98, 100 a 101 [§ 79 ods. 13 až ods. 17] - upravuje sa rozsah údajov predkladaných Národnej banke Slovenska,
· K bodu 107 [§ 79a] - pravidelná správa s informáciami o činnosti a výkonnosti, systéme správy a riadenia, rizikovom profile, riadení kapitálu,
· K bodom 123, 127 až 130 [§ 91 ods. 5, § 95, § 96 ods. 1 písm. a) a b), § 96 ods. 4 písm. c) a § 96 ods. 6 až 13] - stanovujú sa štyri metódy zahrnutia spoločností patriacich do iných finančných sektorov do výpočtu solventnosti skupiny,
· K bodu 140 [§ 108 ods. 10 až 13]  – povinnosť pravidelného monitoringu, vypracovania koncepcie a zabezpečenia spoľahlivých pravidiel,
· K bodu 145 § 116a ods. 1 – povinnosť každoročne alebo menej často, a to do 24 týždňov po skončení účtovného obdobia predložiť pravidelnú správu orgánu dohľadu nad skupinou,
· K bodom 157 až 159 [§ 141 ods. 1 písm. n), ods. 2 a 3] - povinnosť odvolať osobu, ktorá riadi poisťovňu, zaisťovňu, pobočku zahraničnej poisťovne a pobočku zahraničnej zaisťovne alebo vykonáva kľúčovú funkciu,
· K bodom 206 až 210 [§ 165 ods. 2 a § 167 ods. 1] – úprava súm pri uplatňovaní osobitného režimu.
Vyhodnotenie Ministerstva financií SR 
Upravené na základe stanoviska komisie v bodoch 3.1.3 a 3.2. analýzy vplyvov na podnikateľské prostredie vrátane kalkulačky nákladov podnikateľského prostredia. Pokiaľ ide o komisiou dodatočne identifikované vplyvy  na ktoré  poukázala, tie boli zapracované v bode 3.1.3., okrem ustanovení § 7 ods. 3, § 9 ods. 3 a § 168 ods. 4 písm. f), § 23 ods. 13, § 24 ods. 2 až 7, § 26 ods. 5, ods. 8, ods. 14, ods. 16 a ods. 17, § 26 ods. 3 a 4, § 49 ods. 2, § 49a a 49b, § 70 ods. 3, § 70a ods. 1 písm. c), § 70a ods. 2 až 4, § 77 ods. 2 písm. b) a c), § 79 ods. 14, 15 a 17, § 91 ods. 5, § 95, § 108 ods. 10 až 13, § 116a ods. 1, § 141 ods. 1 písm. n), ods. 2 a 3, § 165 ods. 2 a § 167 ods. 1, ktoré neboli akceptované, keďže predstavujú výlučne legislatívno-technické spresnenie textu bez vecného dopadu na podnikateľské prostredie, a teda nezakladajú žiadne nové povinnosti ani nemenia existujúce podmienky podnikania, resp. sa vzťahujú na subjekty, ktoré nepôsobia na území Slovenskej republiky, a preto nemajú vplyv na podnikateľské prostredie v Slovenskej republike.

K vplyvom na životné prostredie
Komisia žiada vyznačiť pozitívne vplyvy na životné prostredie v doložke vybraných vplyvov a vypracovať súvisiacu analýzu vplyvov.
Odôvodnenie: Komisia nesúhlasí s tvrdením predkladateľa, že materiál nemá vplyvy na životné prostredie. Materiál explicitne zavádza povinnosti posudzovať klimatické riziká, analyzovať scenáre klimatických zmien a podporovať udržateľné financovanie, pričom predkladacia správa výslovne hovorí o nasmerovaní financovania viac do investícií, ktoré znižujú expozíciu voči klimatickým a environmentálnym rizikám. Jeden z hlavných cieľov priamo uvádza: „- podpora udržateľného financovania, ktorým sa financovanie nasmeruje viac do investícií, ktoré znižujú expozíciu voči klimatickým a enviromentálnym rizikám". Návrh zákona má preto priamu a sprostredkovanú väzbu na oblasť životného prostredia. Komisia preto žiada vyznačenie pozitívnych vplyvov 
a dopracovanie príslušnej analýzy s kvantifikáciou vplyvov.
Vyhodnotenie Ministerstva financií SR 
Pripomienka komisie týkajúca sa vplyvu na životné prostredie nebola akceptovaná, nakoľko povinnosť poisťovní posudzovať klimatické riziká, analyzovať scenáre klimatických zmien a podporovať udržateľné financovanie nezakladá povinnosti s dopadom na životné prostredie. Naopak, poisťovne majú povinnosť primerane zohľadňovať faktory vyplývajúce zo zmien v životného prostredia, najmä ak majú dopad na jej poistné portfólio. Táto skutočnosť predstavuje súčasť obozretného riadenia rizík poisťovne a nie priamy regulačný zásah do oblasti životného prostredia.  

III. Záver: Stála pracovná komisia na posudzovanie vybraných vplyvov vyjadruje 


 nesúhlasné stanovisko


s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.

IV. Poznámka: Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.

Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. 
Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.


Mgr., PhDr. Vladimír Šimoňák, PhD.
                                                                                                                                  predseda Komisie

